pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงมหาดไทยชี้แจงประเด็นเยียวยา พร้อมหลักฐานประกอบการขอรับการช่วยเหลือจากรัฐบาล
วันพุธที่ 9 สิงหาคม 2560
กระทรวงมหาดไทยชี้แจงประเด็นเยียวยา พร้อมหลักฐานประกอบการขอรับการช่วยเหลือจากรัฐบาล
กระทรวงมหาดไทยชี้แจงประเด็นเยียวยา พร้อมหลักฐานประกอบการขอรับการช่วยเหลือจากรัฐบาล
วันนี้ (9 สิงหาคม 2560) นายจรินทร์ จักกะพาก อธิบดีกรมส่งเสริมการปกครองท้องถิ่นชี้แจงประเด็น การเยียวยาน้ําท่วม โดยมีสาระสําคัญดังนี้
ทางเทศบาลสกลนคร ได้ตั้งจุดให้บริการรับแจ้งขอรับความช่วยเหลือประชาชนที่ได้รับผลกระทบจากอุทกภัย "พายุเซินกา" ไว้ 3 จุด ดังนี้ 1. สํานักงานเทศบาลนครสกลนคร 2. ลานพระรูปรัชกาลที่ 5 3. ห้างสรรพสินค้าโรบินสัน ซึ่งทั้ง 3 จุดนี้ จะเป็นจุดรับเอกสารขอรับความช่วยเหลือจากอุทกภัย ตั้งแต่บัดนี้เป็นต้นไป ไม่เว้นวันหยุดราชการ
สําหรับกรณีที่ประชาชนไม่มีภาพถ่ายระหว่างเกิดอุทกภัย ก็สามารถยื่นขอรับ การช่วยเหลือได้เช่นกัน โดยการดําเนินการของเทศบาลนครสกลนคร หลังจากรับเอกสารขอความช่วยเหลือจากอุทกภัยครั้งนี้แล้ว จะดําเนินการตรวจสอบความถูกต้องของเอกสาร หากพบว่าเอกสารไม่ถูกต้อง จะประสานผู้ยื่นเอกสารขอรับการช่วยเหลือทันที โดยจะดําเนินการตั้งคณะอนุกรรมการ เพื่อรวบรวมข้อมูลและดําเนินการในเรื่องนี้ ซึ่งประกอบด้วย เจ้าหน้าที่กองสวัสดิการที่รับผิดชอบประจําชุมชน ช่างจากสํานักการช่าง ประธานกรรมการชุมชน และกรรมการชุมชนอีก 1 คน เพื่อกรอกรายละเอียดข้อมูลประกอบการช่วยเหลือผู้ประสบอุทกภัย เมื่อดําเนินการตั้งคณะอนุกรรมการแล้วเสร็จ (ไม่เกิน 2 ถึง 3 วัน) จะนําเสนอคณะกรรมการที่เทศบาลแต่งตั้ง ประกอบด้วย นายกเทศมนตรี หัวหน้าส่วนราชการที่เกี่ยวข้อง ร่วมตรวจสอบความถูกต้อง (ใช้เวลาไม่เกิน 1 วัน) จากนั้น จะนําเอกสารหลักฐานส่งต่อให้อําเภอเมืองสกลนคร เพื่อพิจารณาดําเนินการให้ความช่วยเหลือ ซึ่งทั้งหมดนี้ จะต้องเป็นไปตามตามระเบียบกระทรวงการคลังเพื่อช่วยเหลือผู้ประสบภัยพิบัติกรณีฉุกเฉิน พ.ศ.2556 และที่แก้ไขเพิ่มเติม
ทางด้าน นายฉัตรชัย พรหมเลิศ อธิบดีกรมป้องกันและบรรเทาสาธารณภัย ชี้แจงประเด็นการเยียวยาน้ําท่วม สรุปสาระสําคัญ ดังนี้
1.การให้ความช่วยเหลือผู้ประสบอุทกภัย รัฐบาลได้มุ่งเน้นให้การช่วยเหลือผู้ประสบภัยทุกรายด้วยความรวดเร็ว ทั่วถึง และเป็นธรรม ภายใต้หลักเกณฑ์เดียวกัน ไม่ว่าจะใช้จ่ายจากงบประมาณขององค์กรปกครองส่วนท้องถิ่นหรือเงินทดรองราชการตามระเบียบกระทรวงการคลังเพื่อช่วยเหลือผู้ประสบภัยพิบัติกรณีฉุกเฉิน พ.ศ.2556 และที่แก้ไขเพิ่มเติม
2.ในเบื้องต้น การให้ความช่วยเหลือผู้ประสบอุทกภัย จะใช้จ่ายจากงบประมาณขององค์กรปกครองส่วนท้องถิ่น หากงบประมาณไม่เพียงพอ สามารถขอรับการสนับสนุนเงินทดรองราชการของจังหวัด ผ่านคณะกรรมการให้ความช่วยเหลือผู้ประสบภัยพิบัติระดับอําเภอ (ก.ช.ภ.อ.) และคณะกรรมการให้ความช่วยเหลือผู้ประสบภัยพิบัติระดับจังหวัด (ก.ช.ภ.จ.) ตามลําดับ
3.การติดต่อขอรับการช่วยเหลือของผู้ประสบภัย ไม่ว่าจะใช้จ่ายงบประมาณจากแหล่งใด ระเบียบไม่ได้กําหนดหรือบังคับให้ผู้ประสบภัยต้องนําภาพถ่ายมาเป็นหลักฐานในการลงทะเบียนเพื่อขอรับความช่วยเหลือ ซึ่งตาม พ.ร.บ.ป้องกันและบรรเทาสาธารณภัย พ.ศ.2550 กําหนดให้องค์กรปกครองส่วนท้องถิ่นมีหน้าที่รับผิดชอบในการสํารวจความเสียหาย ดังนั้น องค์กรปกครองส่วนท้องถิ่นสามารถใช้ข้อมูลความเสียหายในพื้นที่เชิงประจักษ์ นอกเหนือจากภาพถ่ายมาเป็นหลักฐานประกอบการพิจารณาให้ความช่วยเหลือผู้ประสบภัย อาทิ ข้อเท็จจริงจากการสํารวจพื้นที่เสียหาย ข้อเท็จจริงจากผู้ปกครองท้องที่ (กํานัน ผู้ใหญ่บ้าน) ผู้นําชุมชน และผู้ประสบภัย หรือใบแจ้งความจากสถานีตํารวจ
--------------------------------------------------------
รัฐบาลไทย-ข่าวทำเนียบรัฐบาล-M&amp;A โลก…คาดจะกลับมาโตหลัง COVID-19 คลี่คลาย โดย ฝ่ายวิจัยธุรกิจ ธนาคารเพื่อการส่งออกและนำเข้าแห่งประเทศไทย (EXIM BANK)
วันจันทร์ที่ 10 สิงหาคม 2563
M&A โลก...คาดจะกลับมาโตหลัง COVID-19 คลี่คลาย โดย ฝ่ายวิจัยธุรกิจ ธนาคารเพื่อการส่งออกและนําเข้าแห่งประเทศไทย (EXIM BANK)
M&A ทวีบทบาทสําคัญต่อเศรษฐกิจโลกอย่างต่อเนื่องในฐานะเครื่องมือขยายธุรกิจและขยายตลาดของบริษัททั่วโลก โดยในช่วงหลายปีที่ผ่านมา M&A เติบโตต่อเนื่องจนมีมูลค่าสูงกว่า GDP ของหลายภูมิภาค เช่น อาเซียน และแอฟริกา เป็นต้น
HIGHLIGHTS
• M&A ทวีบทบาทสําคัญต่อเศรษฐกิจโลกอย่างต่อเนื่องในฐานะเครื่องมือขยายธุรกิจและขยายตลาดของบริษัททั่วโลก โดยในช่วงหลายปีที่ผ่านมา M&A เติบโตต่อเนื่องจนมีมูลค่าสูงกว่า GDP ของหลายภูมิภาค เช่น อาเซียน และแอฟริกา เป็นต้น
• M&A มีแนวโน้มกลับมาเติบโตหลัง COVID-19 คลี่คลาย โดยเฉพาะกลุ่มเทคโนโลยีและธุรกิจการแพทย์ที่สอดรับกับเทรนด์ธุรกิจใหม่ (New Normal) โดยขณะนี้หลายบริษัทอยู่ระหว่างชะลอการลงทุนเพื่อปรับกลยุทธ์ M&A ให้สอดรับกับภาวะแวดล้อมที่เปลี่ยนไป รวมถึงมองหาบริษัทใหม่ ๆ ที่มีศักยภาพในระยะยาว
• M&A เป็นหนึ่งในเครื่องมือสําคัญที่บริษัทไทยใช้ขยายการลงทุนในต่างประเทศ สอดรับกับแนวโน้มการออกไปแสวงหาโอกาสทางธุรกิจใหม่ ๆ ในต่างประเทศ แก้ปัญหาข้อจํากัดการขยายธุรกิจภายในประเทศ
Mergers & Acquisitions (M&A) คือ การซื้อหุ้น สินทรัพย์ หรืออื่น ๆ เพื่อให้ได้อํานาจควบคุม/ครอบครองกิจการ
ปัจจุบันหลายบริษัททั่วโลกเดินหน้าขยายธุรกิจทั้งในประเทศและต่างประเทศผ่านการควบรวมกิจการ (Mergers & Acquisitions : M&A) ซึ่งนับเป็นหนึ่งในช่องทางที่ช่วยให้สามารถต่อยอดธุรกิจได้อย่างรวดเร็ว ส่งผลให้มูลค่า M&A ของโลกขยายตัวต่อเนื่องในช่วงหลายปีที่ผ่านมาและทวีบทบาทสําคัญต่อเศรษฐกิจโลกมากขึ้นเป็นลําดับ สะท้อนจากสัดส่วนมูลค่าธุรกรรม M&A ต่อ GDP โลกเพิ่มขึ้นเป็น 4.1% ในช่วงปี 2558-2562 จาก 2.8% ในช่วงปี 2553-2557 อย่างไรก็ตาม ในช่วงครึ่งแรกของปี 2563 มูลค่าธุรกรรม M&A ชะลอลงอย่างมาก เนื่องจากการแพร่ระบาดของ COVID-19 ส่งผลให้หลายบริษัทชะลอการลงทุนและรอดูทิศทางของภาคธุรกิจหลังสถานการณ์คลี่คลาย ทั้งนี้ ภาพรวม M&A ของโลกทั้งในมิติของภูมิภาคและอุตสาหกรรม แนวโน้ม M&A ในระยะถัดไป ตลอดจนทิศทาง M&A ของไทยที่กําลังเติบโตอย่างมีนัยสําคัญ มีประเด็นที่น่าสนใจ ดังนี้
https://bit.ly/30HP9kZ
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 16 - 22 พฤศจิกายน 2561 พบการกระทำผิด จำนวน 652 คดี คิดเป็นเงินค่าปรับ 9.98 ล้านบาท
วันศุกร์ที่ 23 พฤศจิกายน 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 16 - 22 พฤศจิกายน 2561 พบการกระทําผิด จํานวน 652 คดี คิดเป็นเงินค่าปรับ 9.98 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 16 - 22 พฤศจิกายน 2561) พบว่ามีการกระทําผิด จํานวน 652 คดี คิดเป็นเงินค่าปรับ 9.98 ล้านบาท โดยแยกเป็น
- สุรา จํานวน 356 คดี คิดเป็นเงินค่าปรับ 3.71 ล้านบาท
- ยาสูบ จํานวน 142 คดี คิดเป็นเงินค่าปรับ 3.11 ล้านบาท
- ไพ่ จํานวน 27 คดี คิดเป็นเงินค่าปรับ 0.47 ล้านบาท
- น้ํามันและผลิตภัณฑ์น้ํามัน จํานวน 45 คดี คิดเป็นเงินค่าปรับ 0.69 ล้านบาท
- น้ําหอม จํานวน 3 คดี คิดเป็นเงินค่าปรับ 0.26 ล้านบาท
- รถจักรยานยนต์ จํานวน 58 คดี คิดเป็นเงินค่าปรับ จํานวน 0.56 ล้านบาท
- สินค้าอื่น ๆ จํานวน 21 คดี รวมเป็นเงินค่าปรับ 1.18 ล้านบาท
โดยมีของกลางแยกเป็นน้ําสุรา จํานวน 6,650.000 ลิตร ยาสูบ จํานวน 5,869 ซอง ไพ่ จํานวน 2,548 สํารับ น้ํามันและผลิตภัณฑ์น้ํามัน จํานวน 10,149.000 ลิตร น้ําหอม จํานวน 10,383 ขวด รถจักรยานยนต์ จํานวน 57 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ก.อุตฯ เผยตรวจโรงงานริมน้ำ พบค่าเกินเกณฑ์ฯ 68 โรง  ชี้ฤดูฝนช่วยลดปัญหาคุณภาพสิ่งแวดล้อมโรงงาน
วันจันทร์ที่ 5 มิถุนายน 2560
ก.อุตฯ เผยตรวจโรงงานริมน้ํา พบค่าเกินเกณฑ์ฯ 68 โรง  ชี้ฤดูฝนช่วยลดปัญหาคุณภาพสิ่งแวดล้อมโรงงาน
ก.อุตฯ เผยตรวจโรงงานริมน้ํา พบค่าเกินเกณฑ์ฯ 68 โรง
ชี้ฤดูฝนช่วยลดปัญหาคุณภาพสิ่งแวดล้อมโรงงาน
นายสมชาย หาญหิรัญ ปลัดกระทรวงอุตสาหกรรม เปิดเผยถึงผลการตรวจสอบคุณภาพน้ําในแม่น้ําสายหลักทั่วประเทศ ซึ่งเป็นการดําเนินการตามข้อสั่งการของนายกรัฐมนตรี (พลเอกประยุทธ์ จันทร์โอชา) ว่า ได้มีการตรวจกํากับโรงงานริมแม่น้ําสายหลัก 7 สาย ประกอบด้วย แม่น้ําท่าจีน เจ้าพระยาตอนบนและล่าง น้ําพอง  บางปะกง แม่กลอง และทะเลสาบสงขลา จํานวน 1,400 โรง ตรวจสอบเสร็จแล้ว 1,044 โรง คิดเป็นร้อยละ 75 พบว่า คุณภาพน้ําจากปลายปล่องน้ําทิ้งโรงงาน มีค่าเป็นไปตามเกณฑ์ที่กฎหมายกําหนดเป็นส่วนใหญ่ โดยโรงงานที่มีผลการตรวจวัดเกินกว่าเกณฑ์ฯ มีจํานวน 68 โรง ซึ่งได้มีคําสั่งให้แก้ไขปรับปรุงตาม พ.ร.บ.โรงงาน ปี 2535 มาตรา 37 แล้ว
“ในปี 2560 สถานการณ์น้ําเสียในแม่น้ําต่างๆ ไม่ได้มีต้นเหตุจากโรงงานอุตสาหกรรม อันเป็นผลมาจากการตรวจติดตามเฝ้าระวังอย่างใกล้ชิดตามข้อสั่งการของท่านนายกรัฐมนตรี และเชื่อว่าต่อจากนี้ ไม่น่าจะเกิดปัญหาน้ําเสียจากโรงงานอีก เพราะหากดูจากสถิติที่ผ่านมา เมื่อเข้าฤดูฝน ประมาณกลางเดือนพฤษภาคม-ตุลาคม ฝนที่ตกจะทําให้ปริมาณน้ํามีมาก ฝุ่นละอองในอากาศถูกไอน้ําจับตัว ทําให้ปัญหาคุณภาพอากาศลดลงไปด้วย เรื่องร้องเรียนโรงงานรวมถึงเหตุไฟไหม้โรงงาน ก็มักจะลดลงในช่วงฤดูฝนเช่นกัน อย่างไรก็ตาม กระทรวงอุตสาหกรรมจะให้เจ้าหน้าที่ที่เกี่ยวข้องกํากับดูแลโรงงานอย่างเข้มงวดต่อไป” นายสมชาย กล่าว
รัฐบาลไทย-ข่าวทำเนียบรัฐบาล-รัฐบาลยืนยันควบคุมตัวพระมหาอภิชาติตามความผิดที่ปรากฏ ชี้เข้าข่ายสร้างความแตกแยก วอนสังคมเข้าใจเจตนาและการปฏิบัติของเจ้าหน้าที่ แนะใช้วิจารณญาณในการรับสื่อ
วันศุกร์ที่ 22 กันยายน 2560
รัฐบาลยืนยันควบคุมตัวพระมหาอภิชาติตามความผิดที่ปรากฏ ชี้เข้าข่ายสร้างความแตกแยก วอนสังคมเข้าใจเจตนาและการปฏิบัติของเจ้าหน้าที่ แนะใช้วิจารณญาณในการรับสื่อ
รัฐบาลยืนยันควบคุมตัวพระมหาอภิชาติตามความผิดที่ปรากฏ ชี้เข้าข่ายสร้างความแตกแยก วอนสังคมเข้าใจเจตนาและการปฏิบัติของเจ้าหน้าที่ แนะใช้วิจารณญาณในการรับสื่อ
วันที่ 22 กันยายน 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีการควบคุมตัวพระมหาอภิชาติ ปุณฺณจนฺโท ว่า การดําเนินการดังกล่าวของเจ้าหน้าที่เป็นไปตามขั้นตอนของกระบวนการยุติธรรมตามกฎหมายปกติ เนื่องจากพฤติกรรมที่ผ่านมาของพระมหาอภิชาติเข้าข่ายการดูหมิ่นให้ร้ายเสียดสีศาสนาอื่นตามที่ปรากฏอยู่ในสื่อโซเชียลมีเดียและคลิปต่าง ๆ ซึ่งอาจก่อให้เกิดความขัดแย้งลุกลามบานปลายและส่งผลกระทบต่อความมั่นคงของบ้านเมืองได้ เพราะเรื่องของศาสนาเป็นเรื่องที่ละเอียดอ่อน
“การกระทําของพระมหาอภิชาติได้รับการตักเตือนจากมหาเถรสมาคมและหน่วยงานด้านความมั่นคงมาโดยตลอด เพราะมีการใช้ถ้อยคําที่รุนแรงในเชิงปลุกระดม แต่ยังคงมีความเคลื่อนไหวอย่างต่อเนื่องจนสุ่มเสี่ยงต่อการเกิดความเข้าใจผิดระหว่างศาสนา รัฐบาลจึงอยากให้พี่น้องประชาชนและคณะสงฆ์บางส่วนเข้าใจในเจตนาและการปฏิบัติของเจ้าหน้าที่ที่ยึดหลักกฎหมายและประโยชน์ของชาติเป็นสําคัญ โดยไม่ได้ต้องการให้เกิดผลกระทบต่อพระพุทธศาสนาหรือพระธรรมวินัยแต่อย่างใด”
ทั้งนี้ รัฐบาลได้รับรายงานว่าพระมหาอภิชาติได้ลาสิกขาบทแล้ว โดยเป็นความต้องการและความสมัครใจของท่านเอง และนับจากนี้ไปทุกอย่างจะเข้าสู่ขั้นตอนตามกฎหมาย โดยขอให้ประชาชนใช้วิจารณญาณในการรับข้อมูลข่าวสาร ไม่หลงเชื่อหรือตกเป็นเครื่องมือทางการเมือง หรือความคิดเห็นทางศาสนาที่แตกต่างกัน
-------------------------------
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 19 เมษายน 2563
วันอาทิตย์ที่ 19 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 19 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 19 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่19 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –19 เมษายน2563 (7.00 น.) พบผู้ป่วยจํานวน 2,330,856 ราย เสียชีวิต 160,754 ราย ประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 738,792 ราย เสียชีวิต 39,014 รายสเปนพบผู้ป่วย 194,416 ราย เสียชีวิต 20,639 ราย และอิตาลีพบผู้ป่วย 175,925 ราย เสียชีวิต 23,227 ราย
2. สถานการณ์ในประเทศไทย (18 เมษายน 2563 เวลา 16.00 น.) มีจํานวนผู้ป่วยกลับบ้านได้มากกว่าผู้ป่วยรายใหม่ มีผู้ป่วยกลับบ้านได้ 141 ราย (สะสม 1,928 ราย) ผู้ป่วยรายใหม่รายงานวันนี้ 32 ราย ส่งผลให้มีผู้ป่วยที่ยังรักษาอยู่ในโรงพยาบาลลดลงเหลือเพียง 790 ราย
โดยผู้ป่วยรายใหม่ 32 ราย นับเป็นลําดับที่ 2,734 - 2,765 จําแนกเป็นกลุ่มได้ดังนี้
กลุ่มที่ 1เป็นผู้สัมผัสกับผู้ป่วยที่มีรายงานมาแล้ว 18 ราย(พบที่จังหวัดปัตตานี, ชุมพร, กรุงเทพฯ)
กลุ่มที่ 2ผู้ป่วยรายใหม่ จํานวน 5 รายมีรายละเอียด ดังนี้
2.1 ไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 2 ราย
รัฐบาลไทย-ข่าวทำเนียบรัฐบาล-SME Development Bank ปั้นชุมชนดินเผาบ้านมอญ ขึ้นแท่นของดีประจำ จ.นครสวรรค์ เติมดีไซน์หนุนสินเชื่อดอกเบี้ยถูก
วันศุกร์ที่ 8 มิถุนายน 2561
SME Development Bank ปั้นชุมชนดินเผาบ้านมอญ ขึ้นแท่นของดีประจํา จ.นครสวรรค์ เติมดีไซน์หนุนสินเชื่อดอกเบี้ยถูก
SME Development Bank เดินหน้ายกระดับเครื่องปั้นดินเผาบ้านมอญ ต.บ้านแก่ง จ.นครสวรรค์  เสิร์ฟความรู้ เติมดีไซน์ ช่วยเพิ่มมูลค่าและขยายตลาด ควบคู่เติมทุนสินเชื่อดอกเบี้ยต่ํา ขึ้นแท่นของฝากเด่นประจําถิ่น ผลักดันเศรษฐกิจชุมชนเติบโตยั่งยืน
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME Development Bank กล่าวว่า ชุมชนบ้านมอญ ตําบลบ้านแก่ง จังหวัดนครสวรรค์ เป็นแหล่งผลิตเครื่องปั้นดินเผาที่สืบทอดภูมิปัญญากันมายาวนานนับร้อยปี มีชาวชุมชนอยู่รวมกันมากกว่า 200 หลังคาเรือน เดินทางสะดวกอยู่ห่างจากตัวเมืองนครสวรรค์ เพียงแค่ 16 กิโลเมตร เหมาะแก่การส่งเสริมให้เป็นแหล่งท่องเที่ยวให้ชาวไทยและต่างชาติแวะมาเยี่ยมชมซื้อหาผลิตภัณฑ์เครื่องปั้นดินเผา
อย่างไรก็ตาม ที่ผ่านมา เครื่องปั้นดินเผาบ้านมอญแทบทั้งหมดยังทําในรูปแบบเดิม ส่วนใหญ่เป็นกระถางต้นไม้ขนาดใหญ่ เน้นขายส่งตามแหล่งต่างๆ เช่น ตลาดนัดจตุจักร กรุงเทพฯ เป็นต้น ทําให้ขายได้มูลค่าค่อนข้างต่ําดังนั้น ทางจังหวัดนครสวรรค์ โดยกระทรวงอุตสาหกรรม ธพว. และหน่วยงานพันธมิตร ร่วมกันยกระดับผู้ประกอบการเครื่องปั้นดินเผาบ้านมอญโดยนําคณะอาจารย์ และผู้ประกอบการด้านเซรามิกที่ประสบความสําเร็จ จาก จ.ลําปาง มาถ่ายทอดความรู้ สอนการผลิต พัฒนาดีไซน์ให้เครื่องปั้นดินเผาเป็นงานเซรามิก เพิ่มความสวยงาม ใช้งานได้หลากหลาย เช่น เครื่องใช้ในครัวเรือน ของฝากของที่ระลึก เป็นต้น ซึ่งจะช่วยเพิ่มมูลค่าผลิตภัณฑ์ และขยายตลาดได้กว้างขวาง เหมาะที่นักท่องเที่ยวจะซื้อหากลับไปเป็นของฝากของขวัญเมื่อมาเที่ยว จ.นครสวรรค์
ทั้งนี้ เมื่อได้รับการพัฒนาความรู้แล้ว ธพว.เข้าสนับสนุนสินเชื่อดอกเบี้ยต่ํา เพื่อลงทุนปรับปรุงกิจการ เป็นเงินทุนหมุนเวียนผ่านโครงการต่างๆ ไม่ว่าจะเป็นสินเชื่อสําหรับนิติบุคคล เช่น สินเชื่อเถ้าแก่4.0โดยกระทรวงอุตสาหกรรม คิดอัตราดอกเบี้ยเพียง 1% ต่อปี ปลอดชําระเงินต้น 3 ปีแรก เปิดโอกาสให้ผู้ประกอบการรายย่อยที่มีปัญหาทางการเงินสามารถกู้ได้ (แม้เคยปรับโครงสร้างหนี้ หรือผ่อนชําระไม่ต่อเนื่องมาก็ตาม) และ สินเชื่อสําหรับบุคคลธรรมดาและนิติบุคคล เช่น สินเชื่อเศรษฐกิจติดดาว ดอกเบี้ย 3% ต่อปี ใน 3 ปีแรกฟรีค่าธรรมเนียม บสย. 4 ปี สําหรับธุรกิจเกษตรแปรรูป ท่องเที่ยว/ท่องเที่ยวชุมชน เป็นต้น ซึ่งได้พิจารณาอนุมัติอย่างต่อเนื่อง เช่น ธุรกิจชุมชนบ้านมอญ
นายมงคล กล่าวต่อว่า การยกระดับผลิตภัณฑ์เครื่องปั้นดินเผาบ้านมอญ จะช่วยขยายตลาด รองรับนักท่องเที่ยวทั้งชาวไทยและต่างประเทศ เดินทางเข้ามาซื้อผลิตภัณฑ์ถึงแหล่งผลิต ซึ่งจะเกิดประโยชน์เชื่อมโยงไปยังธุรกิจต่อเนื่อง โดยเฉพาะด้านการท่องเที่ยวชุมชน ไม่ว่าจะเป็นร้านอาหาร ที่พักโฮมสเตย์ และร้านขายสินค้าที่ระลึก เป็นต้น นับเป็นการยกระดับเศรษฐกิจระดับฐานราก สร้างความเข้มแข็ง มั่งคั่ง และยั่งยืนต่อระบบเศรษฐกิจไทย
รัฐบาลไทย-ข่าวทำเนียบรัฐบาล-สธ. กำชับให้โรงพยาบาลในจังหวัดนครราชสีมาดูแลผู้บาดเจ็บจากอุบัติเหตุรถทัวร์พลิกคว่ำ อย่างเต็มที่
วันพฤหัสบดีที่ 22 มีนาคม 2561
สธ. กําชับให้โรงพยาบาลในจังหวัดนครราชสีมาดูแลผู้บาดเจ็บจากอุบัติเหตุรถทัวร์พลิกคว่ํา อย่างเต็มที่
ปลัดกระทรวงสาธารณสุขกําชับให้โรงพยาบาลในจังหวัดนครราชสีมา ดูรักษาผู้บาดเจ็บจากอุบัติเหตุรถทัวร์พลิกคว่ําอย่างเต็มที่ ขณะนี้ยังคงนอนรักษาตัว จํานวน 19 ราย
ปลัดกระทรวงสาธารณสุขกําชับให้โรงพยาบาลในจังหวัดนครราชสีมา ดูรักษาผู้บาดเจ็บจากอุบัติเหตุรถทัวร์พลิกคว่ําอย่างเต็มที่ ขณะนี้ยังคงนอนรักษาตัว จํานวน 19 ราย
วันนี้ (22 มีนาคม 2561) แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ได้สั่งการให้นายแพทย์สาธารณสุขจังหวัดนครราชสีมาควบคุมกํากับการดูแลผู้บาดเจ็บ ตามแผนรองรับอุบัติเหตุหมู่จากอุบัติเหตุรถทัวร์พลิกคว่ํา เมื่อวันที่ 21 มีนาคม พ.ศ.2561 เวลา 19.24 น เหตุเกิดบริเวณโค้งมะกรูดหวาน ถนนหมายเลข 304 กม.ที่ 72 ต.อุดมทรัพย์ อ.วังน้ําเขียว จ.นครราชสีมา ข้อมูลล่าสุด ณ วันที่ 22 มีนาคม 2561 เวลา 14.30 น. มีผู้ป่วยนอนรักษาตัว จํานวน 19 ราย โดยเข้ารับการรักษาที่รพ.มหาราชนครราชสีมาจํานวน 10 ราย ผ่าตัดเลือดคั่งในสมอง 1 ราย เป็นเด็กชายอายุ 5 ปี ส่วนอีก 9 ราย ขาหัก เตรียมเข้ารับการผ่าตัด และเข้ารักษาตัวที่ รพ.วังน้ําเขียว 3 ราย รพ.ปักธงชัย 1 ราย รพ.เทพรัตน์นครราชสีมา 1 ราย รพ.กรุงเทพราชสีมา 3 ราย และรพ.ค่ายสุรนารี 1 ราย
ทั้งนี้ ได้กําชับทีมแพทย์ให้การดูแลรักษาผู้บาดเจ็บทั้งหมดอย่างเต็มที่ และหากต้องการความช่วยเหลือเพิ่มเติมสามารถติดต่อที่กองสาธารณสุขฉุกเฉิน กระทรวงสาธารณสุข ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรม มอบอาหารว่าง 1,000 ชุด ให้กองอำนวยการรักษาความสงบเรียบร้อยเพื่อนำไปบริการแก่ประชาชนที่มาร่วมถวายสักการะพระบรมศพฯ
วันอังคารที่ 21 กุมภาพันธ์ 2560
รัฐบาลโดยกระทรวงอุตสาหกรรม มอบอาหารว่าง 1,000 ชุด ให้กองอํานวยการรักษาความสงบเรียบร้อยเพื่อนําไปบริการแก่ประชาชนที่มาร่วมถวายสักการะพระบรมศพฯ
20 กุมภาพันธ์ 2560 รัฐบาลโดยกระทรวงอุตสาหกรรม มอบอาหารว่าง 1,000 ชุด ให้กองอํานวยการรักษาความสงบเรียบร้อยเพื่อนําไปบริการแก่ประชาชนที่มาร่วมถวายสักการะพระบรมศพฯ
เมื่อวันที่ 20 กุมภาพันธ์ 2560 รัฐบาลโดยกระทรวงอุตสาหกรรม สํานักงานปลัดกระทรวงอุตสาหกรรม โดยนางสาวนิสากร จึงเจริญธรรม รองปลัดกระทรวงอุตสาหกรรม เป็นผู้แทนมอบอาหารว่าง 1,000 ชุด ให้กองอํานวยการร่วมรักษาความสงบเรียบร้อยบริเวณโดยรอบพระบรมมหาราชวัง(กอร.รส) เพื่อนําไปบริการแก่ประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช ซึ่งอาหารว่าง 1 ชุด จะประกอบด้วย แซนวิซ ขนมปังไส้ต่างๆ จํานวน 1,000 ชิ้น และนมไวตามิลค์ จํานวน 1,000 กล่อง สําหรับนมไวตามิลค์ นายมงคล พฤกษ์วัฒนา อธิบดีกรมโรงงานอุตสาหกรรม ได้ประสานการสนับสนุนจากบริษัท กรีนสปอต จํากัด จํานวน 2,000 กล่อง
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฎิมาประกร รองนายกรัฐมนตรี เดินทางตรวจเยี่ยมการฝึกซ้อมของนักกีฬาไทยที่จะเข้าร่วมทำการแข่งขันกีฬาซีเกมส์ ครั้งที่29 ประเทศมาเลเซีย
วันพุธที่ 7 มิถุนายน 2560
พลเอก ธนะศักดิ์ ปฎิมาประกร รองนายกรัฐมนตรี เดินทางตรวจเยี่ยมการฝึกซ้อมของนักกีฬาไทยที่จะเข้าร่วมทําการแข่งขันกีฬาซีเกมส์ ครั้งที่29 ประเทศมาเลเซีย
พลเอก ธนะศักดิ์ ปฎิมาประกร รองนายกรัฐมนตรี เดินทางตรวจเยี่ยมการฝึกซ้อมของนักกีฬาไทยที่จะเข้าร่วมทําการแข่งขันกีฬาซีเกมส์ ครั้งที่29 ประเทศมาเลเซีย
พลเอก ธนะศักดิ์ ปฎิมาประกร รองนายกรัฐมนตรี เดินทางตรวจเยี่ยมการฝึกซ้อมของนักกีฬาไทยที่จะเข้าร่วมทําการแข่งขันกีฬาซีเกมส์ ครั้งที่29 ประเทศมาเลเซีย และการแข่งขันกีฬาเอเชียนอินดอร์มาร์เชียลอาร์ตเกมส์ ครั้งที่ 5 ประเทศเติร์กเมนิสถาน ได้แก่ กีฬายกน้ําหนัก ฝึกซ้อมที่กองพันพัฒนา ศูนย์ฝึกกีฬายกน้ําหนัก จ.เชียงใหม่ กีฬากรีฑาและว่ายน้ํา ที่สนามกีฬาสมโภชเชียงใหม่ 700 ปี
รัฐบาลไทย-ข่าวทำเนียบรัฐบาล-กบข. ตั้งพอร์ตลงทุน ESG-Focused Portfolio (หุ้นกิจการที่ให้ความสำคัญปัจจัย ESG) หวังเป็นผู้นำและหาแนวร่วมลงทุนอย่างรับผิดชอบเพื่อประเทศเติบโตยั่งยืน
วันพฤหัสบดีที่ 25 ตุลาคม 2561
กบข. ตั้งพอร์ตลงทุน ESG-Focused Portfolio (หุ้นกิจการที่ให้ความสําคัญปัจจัย ESG) หวังเป็นผู้นําและหาแนวร่วมลงทุนอย่างรับผิดชอบเพื่อประเทศเติบโตยั่งยืน
ในเดือนตุลาคมนี้ กบข. ได้จัดตั้ง ESG – Focused Portfolio มูลค่า 1,000 ล้านบาท เพื่อลงทุนในหุ้นของ 33 กิจการที่ผ่านเกณฑ์การคัดเลือกด้าน ESG ของ กบข. มุ่งหวังนักลงทุนสถาบันในประเทศยึดหลักการลงทุนอย่างรับผิดชอบเพื่อส่งเสริมให้ประเทศเกิดการพัฒนาในทุกมิติ
นายวิทัย รัตนากร เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า ในเดือนตุลาคมนี้ กบข. ได้จัดตั้ง ESG – Focused Portfolio มูลค่า 1,000 ล้านบาท เพื่อลงทุนในหุ้นของ 33 กิจการที่ผ่านเกณฑ์การคัดเลือกด้าน ESG ของ กบข. มุ่งหวังนักลงทุนสถาบันในประเทศยึดหลักการลงทุนอย่างรับผิดชอบ เพื่อส่งเสริมให้ประเทศเกิดการพัฒนาในทุกมิติอย่างยั่งยืน
นายวิทัย กล่าวเพิ่มเติมว่า กิจการที่ผ่านเกณฑ์การคัดเลือกด้าน ESG ของ กบข. จะต้องเป็นกิจการที่อยู่ในรายชื่อหุ้นยั่งยืนของตลาดหลักทรัพย์ (THSI) มีรายชื่ออยู่ใน SET 100 และผ่านเกณฑ์ประเมินมาตรฐาน ESG ของ กบข. ประกอบด้วย เกณฑ์เจตนารมณ์พื้นฐาน เกณฑ์การประกอบธุรกิจ เกณฑ์ความโปร่งใส และ เกณฑ์การกํากับดูแลที่ดี ซึ่ง กบข. ให้ความสําคัญกับกิจการที่สมัครร่วมโครงการแนวร่วมปฏิบัติของภาคเอกชนไทยในการต่อต้านการทุจริต (Thailand’s Private Sector Collective Action Coalition Against Corruption: CAC)
ทั้งนี้ นายวิทัย มองว่า การจัดตั้งพอร์ตดังกล่าว เป็นการลงทุนอย่างรับผิดชอบ ซึ่งนอกจากจะช่วยสร้างผลตอบแทนที่ยั่งยืนแล้ว ยังช่วยลดความเสี่ยงด้านการเงินและการเสียชื่อเสียง พร้อมส่งเสริมสังคมให้ดํารงอยู่และเติบโตอย่างยั่งยืน อีกทั้งยังเป็นอีกหนึ่งในแผนงานสําคัญ ที่จะทําให้ กบข. บรรลุเป้าหมายการเป็นผู้นําและริเริ่มการลงทุนที่ส่งเสริม ESG พร้อมเชิญชวนให้นักลงทุนสถาบันให้ความสําคัญกับการลงทุนในกิจการที่มี ESG เช่นเดียวกัน
อนึ่ง ในช่วงที่ผ่านมา กบข. ได้จัดทํานโยบายการกํากับดูแลกิจการ ประกาศรับการปฏิบัติตามหลักธรรมาภิบาลการลงทุน (I Code) และแถลงความร่วมมือในการส่งเสริมการลงทุนในหุ้นยั่งยืนกับตลาดหลักทรัพย์แห่งประเทศไทย และในปีนี้ กบข. จะจัดสัมมนาร่วมกับ World Bank, OECD และ PRI ในวันที่ 19 พฤศจิกายน 2561 หัวข้อ ESG Investing: Return Enhancing or Sacrificing? How to make it work? เพื่อแลกเปลี่ยนข้อมูลสําคัญด้านการลงทุนอย่างยั่งยืน และจะร่วมมือกับ OECD จัดทํา ESG – Integrated Due Diligence Guideline สําหรับสินทรัพย์ที่ กบข. ลงทุนอยู่ในปัจจุบันและอนาคต ส่วนในปี 2562 กบข. จะพิจารณาเพิ่มมูลค่าการลงทุนใน ESG Focused Portfolio
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน มีมูลค่าสินทรัพย์สุทธิประมาณ 891,235 ล้านบาท (ข้อมูล ณ 30 ก.ย. 2561)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , มือถือ 099-465-6249
อีเมล raviwan@gpf.or.th
รัฐบาลไทย-ข่าวทำเนียบรัฐบาล-สธ.ให้โรงพยาบาลในพื้นที่เสี่ยงพายุ
วันศุกร์ที่ 30 สิงหาคม 2562
สธ.ให้โรงพยาบาลในพื้นที่เสี่ยงพายุ
กระทรวงสาธารณสุข ประชุมทางไกลผ่านระบบวิดีโอ ให้สถานบริการในสังกัดเตรียมพร้อมรับมือภาวะฝนตกหนักจากพายุโซนร้อน “โพดุล” เพื่อให้บริการประชาชนได้ตลอด 24 ชั่วโมง ขณะนี้ตรวจพบมีสถานบริการอยู่ในพื้นที่เสี่ยงสูงจํานวน 211 แห่ง ใน 15 จังหวัด
กระทรวงสาธารณสุข ประชุมทางไกลผ่านระบบวิดีโอ ให้สถานบริการในสังกัดเตรียมพร้อมรับมือภาวะฝนตกหนักจากพายุโซนร้อน “โพดุล” เพื่อให้บริการประชาชนได้ตลอด 24 ชั่วโมง ขณะนี้ตรวจพบมีสถานบริการอยู่ในพื้นที่เสี่ยงสูงจํานวน 211 แห่ง ใน 15 จังหวัด
วันนี้ (30 สิงหาคม 2562) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุขนายแพทย์สุขุม กาญจนพิมาย ปลัดกระทรวงสาธารณสุข ประชุมทางไกลผ่านระบบวิดีโอกับนายแพทย์สาธารณสุขจังหวัด และผู้อํานวยการโรงพยาบาลศูนย์/โรงพยาบาลทั่วไป เพื่อซักซ้อมความเข้าใจในการเตรียมรับมือภาวะฝนตกหนักในบางพื้นที่จากพายุโซนร้อนโพดุล ในช่วงวันที่ 29 สิงหาคม – 1 กันยายน 2562 ดังนี้ 1.ให้สถานบริการทุกแห่งในพื้นที่เสี่ยงติดตามสถานการณ์จากกรมอุตุนิยมวิทยาอย่างใกล้ชิด สํารวจความแข็งแรงของอาคาร หลังคา ป้าย สิ่งก่อสร้างที่เป็นอันตราย ซ่อมแซมให้มีความปลอดภัย ตรวจสอบระบบระบายน้ํา เตรียมระบบไฟฟ้าสํารอง ขนย้ายเวชภัณฑ์เครื่องมือแพทย์ไว้ในที่สูง 2.จัดเตรียมบุคลากร เครือข่าย อสม.สําหรับการดูแลประชาชนกลุ่มเสี่ยง พร้อมชุดยาเวชภัณฑ์เครื่องมือแพทย์ช่วยเหลือประชาชนให้เพียงพอ 3.เตรียมแผนการจัดบริการนอกสถานที่และแผนการเคลื่อนย้ายผู้ป่วย เพื่อดูแลประชาชน กรณีสถานบริการถูกน้ําท่วม หรือการเดินทางประชาชนลําบาก 4. วางแผนจัดที่พักสํารองสําหรับเจ้าหน้าที่ที่ได้รับผลกระทบ เบื้องต้นได้รับรายงานว่ามีน้ําเริ่มเข้าเขตบริเวณโรงพยาบาลได้แก่ โรงพยาบาลร้อยเอ็ด สกลนคร อุบลราชธานี ซึ่งขณะนี้ได้ใช้เครื่องสูบน้ําระบายน้ําออกตลอดเวลา
“ขอให้ทีมหมอครอบครัว และอสม. สํารวจผู้ป่วยกลุ่มเสี่ยงโรคเรื้อรังป้องกันการขาดยา ให้สถานพยาบาลเตรียมแผนให้บริการอย่างต่อเนื่อง และดูแลประชาชนป้องกันโรคที่อาจเกิดขึ้นภายหลังจากเหตุการณ์เข้าสู่ภาวะปกติ ขอกําชับให้สถานบริการทุกแห่งเตรียมพร้อมรับมืออย่างเต็มที่หากต้องการความช่วยเหลือเร่งด่วนติดต่อกองสาธารณสุขฉุกเฉินได้ตลอด 24 ชั่วโมง ซึ่งได้สํารองชุดช่วยเหลือผู้ประสบภัยไว้พร้อมแล้ว ” นายแพทย์สุขุมกล่าว
ทั้งนี้ ข้อมูลจากกองสาธารณสุขฉุกเฉิน ได้ทําการสํารวจสถานบริการสาธารณสุขที่อาจได้รับผลกระทบจากอุทกภัย พบมีความเสี่ยงสูง 211 แห่งใน 15 จังหวัด ได้แก่ บึงกาฬ สกลนคร นครพนม มุกดาหารร้อยเอ็ด ยโสธร อํานาจเจริญ อุบลราชธานี ศรีสะเกษ สุรินทร์ ตราด จันทบุรี ระนอง พังงาและภูเก็ต โดยเป็นโรงพยาบาลศูนย์และโรงพยาบาลทั่วไป 6 แห่ง โรงพยาบาลชุมชน 28 แห่ง โรงพยาบาลส่งเสริมสุขภาพตําบล 159 แห่ง สํานักงานสาธารณสุขจังหวัดและอําเภอ 18 แห่ง
******************************** 30 สิงหาคม 2562